"Kabinete e tsibogetse gore Aforika Borwa e tla nna le seabe mo Kopanong ya bo 60 ya Khomišene ya Seemo sa Basadi ya Ditšhabakopano (UN) (CSW60) e e diragalang kwa New York, Amerika go tloga ka la bo 14 go fitlha ka la bo 24 Mopitlwe 2016 ka fa tlase ga moono wa: “Maatlafatso ya basadi le kgolagano ya yona le tlhabololo e e nnelang leruri.” Kopano e diragala mo ngwageng wa botlhokwa wa Aforika Borwa ka ntlha ya fa o na le diphitlhelelo tse tharo tsa botlhokwa, e leng, Segopotso sa bo 20 sa Molaotheo wa Rephaboliki ya Aforika Borwa wa 1996, Segopotso sa bo 40 sa Dikhuduego tsa kwa Soweto le Segopotso sa bo 60 sa mogwanto wa basadi wa 1956.Aforika Borwa e tlhagisitse pegelo kwa UN CSW60 mme seno se re naya tšhono ya go lekanyetsa kgatelopele e re e dirileng fa e sale re bona temokerasi."